2003/127/EY: Komission päätös, tehty 24 päivänä helmikuuta 2003, jäsenvaltioille esitetystä vaatimuksesta toteuttaa väliaikaisia lisätoimenpiteitä Bursaphelenchus xylophilus (Steiner et Buhrer) Nickle et al. -puuntuhoojan (mäntyankeroisen) leviämisen estämiseksi muilla kuin sellaisilla Portugalin alueilla, joista tiedetään, ettei sitä esiinny niillä, tehdyn päätöksen 2001/218/EY muuttamisesta (tiedoksiannettu numerolla K(2003) 581)



Virallinen lehti nro L 050 , 25/02/2003 s. 0027 - 0028



Komission päätös, tehty 24 päivänä helmikuuta 2003, jäsenvaltioille esitetystä vaatimuksesta toteuttaa väliaikaisia lisätoimenpiteitä Bursaphelenchus xylophilus (Steiner et Buhrer) Nickle et al. -puuntuhoojan (mäntyankeroisen) leviämisen estämiseksi muilla kuin sellaisilla Portugalin alueilla, joista tiedetään, ettei sitä esiinny niillä, tehdyn päätöksen 2001/218/EY muuttamisesta (tiedoksiannettu numerolla K(2003) 581) (2003/127/EY) EUROOPAN YHTEISÖJEN KOMISSIO, joka ottaa huomioon Euroopan yhteisöjen perustamissopimuksen, ottaa huomioon kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä toimenpiteistä 8 päivänä toukokuuta 2000 annetun neuvoston direktiivin 2000/29/EY(1), sellaisena kuin se on viimeksi muutettuna direktiivillä 2002/89/EY(2), ja erityisesti sen 16 artiklan 3 kohdan, sekä katsoo seuraavaa: (1) Komissio teki 12 päivänä maaliskuuta 2001 päätöksen 2001/218/EY(3), sellaisena kuin se on muutettuna päätöksellä 2002/124/EY(4), jäsenvaltioille esitetystä vaatimuksesta toteuttaa väliaikaisia lisätoimenpiteitä Bursaphelenchus xylophilus (Steiner et Buhrer) Nickle et al. -puuntuhoojan (mäntyankeroisen) leviämisen estämiseksi muilla kuin sellaisilla Portugalin alueilla, joista tiedetään, ettei sitä esiinny niillä. (2) Elintarvike- ja eläinlääkintätoimiston huhtikuussa 2002 tekemän lisäarvion ja Portugalin toimittamien lisätietojen perusteella vaikuttaa siltä, että mäntyankeroisen leviäminen on hävittämisohjelman soveltamisen seurauksena edelleen rajoittunut rajatulle Portugalin alueelle. Tutkimuksissa noilla alueilla havaittiin kuitenkin edelleen puita, joissa oli merkkejä mäntyankeroisen esiintymisestä. (3) Vuonna 2002 tehdyissä virallisissa tutkimuksissa, joita muut jäsenvaltiot tekivät Portugalista peräisin olevalle puutavaralle, erilliselle kuorelle ja Abies Mill.-, Cedrus Trew-, Larix Mill.-, Picea A. Dietr.-, Pinus L.-, Pseudotsuga Carr.- ja Tsuga Carr. -kasveille, otetuista ja analysoiduista näytteistä yhdessäkään ei havaittu esiintyvän mäntyankeroista. (4) Sen vuoksi Portugalin on tarpeen toteuttaa edelleen mäntyankeroisen leviämistä koskevia erityisiä valvontatoimia ja esittää keskipitkän aikavälin hävittämisohjelma, jolla pyritään kontrolloimaan mäntyankeroisen leviämistä sen hävittämiseksi. Muiden jäsenvaltioiden saattaa myös olla tarpeen jatkaa lisätoimenpiteiden toteuttamista suojatakseen aluettaan mäntyankeroiselta. Erityistoimenpiteiden ja keskipitkän aikavälin suunnitelman täytäntöönpanon tuloksia arvioidaan jatkuvasti ja suunnitelmaa muutetaan tarvittaessa. (5) Olisi otettava käyttöön erityisjärjestelyt, jotka koskevat oireettomista puista tai puista, joista ei tutkimuksissa ole löydetty mäntyankeroista, tehdyn hakkeen kuljetuksia muualle kuin rajatulle Portugalin alueelle. (6) Säännöksiä, jotka koskevat jäsenvaltioissa tehdyistä mäntyankeroista koskevista tutkimuksista ilmoittamista muille jäsenvaltioille ja komissiolle, olisi selkiytettävä. (7) Päätöksen 2001/218/EY voimassaoloa olisi jatkettava vielä 31 päivänä maaliskuuta 2005 päättyvän rajoitetun ajan ja siihen olisi tehtävä tarvittavat muutokset. (8) Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 2001/218/EY seuraavasti: 1) Muutetaan 2 artikla seuraavasti: i) Korvataan ensimmäisessä kohdassa päivämäärä "28 päivään helmikuuta 2003" päivämäärällä "31 päivään maaliskuuta 2005". ii) Lisätään toisen kohdan jälkeen uusi kohta seuraavasti:"Portugalin on esitettävä viimeistään 15 päivänä maaliskuuta 2003 keskipitkän aikavälin hävittämisohjelma, jolla pyritään kontrolloimaan mäntyankeroisen leviämistä sen hävittämiseksi." 2) Muutetaan 4 artikla seuraavasti: i) Lisätään ensimmäisessä kohdassa sana "vuosittaisia" ilmaisujen "varalta virallisia" ja "tutkimuksia alueeltaan" väliin. ii) Korvataan toinen kohta seuraavasti:"Jos ensimmäisessä kohdassa säädettyjen tutkimusten tulokset osoittavat, että mäntyankeroista esiintyy alueilla, joilla sitä ei aiemmin tiedetty esiintyneen, nämä tulokset on ilmoitettava muille jäsenvaltioille ja komissiolle 15 päivään marraskuuta 2003 ja 15 päivään marraskuuta 2004 mennessä, sanotun kuitenkaan rajoittamatta direktiivin 2000/29/EY 16 artiklan 1 kohdan säännösten soveltamista." 3) Korvataan 5 artiklan ensimmäisessä kohdassa ilmaisu "20 kilometrin levyisestä" ilmaisulla "20 kilometriä leveästä". 4) Korvataan 6 artiklassa päivämäärä "15 päivään joulukuuta 2002" päivämäärillä "15 päivään tammikuuta 2004 ja 15 päivään tammikuuta 2005". 5) Muutetaan liite seuraavasti: i) Korvataan 2 kohdan b alakohdan ii alakohta seuraavasti: "ii) saatu muista kuin i alakohdassa tarkoitetuista puista, se on testattava virallisesti mäntyankeroisen ja Monochamus spp. -puuntuhoojan esiintymisen varalta; jos mäntyankeroisen tai Monochamus spp. -puuntuhoojan esiintyminen varmistuu, puutavaraan on sovellettava i alakohdassa tarkoitettuja säännöksiä; jos puutavarassa ei havaita mäntyankeroista eikä Monochamus spp. -puuntuhoojaa, se voidaan siirtää virallisessa valvonnassa jalostuslaitokseen käytettäväksi myöhemmin rakennuspuutavarana tai tästä poiketen se voidaan kuljettaa virallisessa valvonnassa muilla Portugalin alueilla kuin rajatuilla alueilla sijaitseviin, komissiolle ilmoitettuihin jalostuslaitoksiin, joissa puutavara tai sellaisesta puusta tehty hake on 1 päivän marraskuuta ja 1 päivän huhtikuuta välisenä aikana joko: - kun on kyse hakkeesta, käytettävä teolliseen tarkoitukseen tällaisessa hyväksytyssä jalostuslaitoksessa, tai - kun on kyse puusta: - lämpökäsiteltävä siten, että puun ytimen lämpötila nousee vähintään 56 celsiusasteeseen 30 minuutin ajaksi. Tällaisen lämpökäsitellyn puutavaran kuljetus edelleen voidaan sallia, kun sen mukana seuraa kasvipassi, tai - se haketetaan ja kaasutetaan sen varmistamiseksi, että elävää mäntyankeroista ei esiinny. Tällaisen kaasutetun puutavaran kuljetus edelleen voidaan sallia, kun sen mukana seuraa kasvipassi, tai - se haketetaan teollisuuskäyttöön kyseisessä laitoksessa, tai - kuljetetaan virallisessa valvonnassa laitokseen, jossa puutavara on: - lämpökäsiteltävä siten, että puun ytimen lämpötila nousee vähintään 56 celsiusasteeseen 30 minuutin ajaksi, tai - haketettava ja kaasutettava sen varmistamiseksi, että elävää mäntyankeroista ei esiinny, tai - haketettava teollisuuskäyttöön;". ii) Korvataan 2 kohdan c alakohdan ii alakohdan ensimmäinen luetelmakohta seuraavasti: "- se on testattava virallisesti mäntyankeroisen ja Monochamus spp. -puuntuhoojan esiintymisen varalta; jos mäntyankeroisen tai Monochamus spp. -puuntuhoojan esiintyminen varmistuu, puutavaraan on sovellettava i alakohdassa tarkoitettuja säännöksiä; jos puutavarassa ei havaita mäntyankeroista eikä Monochamus spp. -puuntuhoojaa, se voidaan siirtää virallisessa valvonnassa jalostuslaitokseen käytettäväksi myöhemmin rakennuspuutavarana, tai". 2 artikla Tämä päätös on osoitettu kaikille jäsenvaltioille. Tehty Brysselissä 24 päivänä helmikuuta 2003. Komission puolesta David Byrne Komission jäsen (1) EYVL L 169, 10.7.2000, s. 1. (2) EYVL L 355, 30.12.2002, s. 45. (3) EYVL L 81, 21.3.2001, s. 34. (4) EYVL L 45, 15.2.2002, s. 56.